Bahrains forsvar
Store norske leksikon,Samfunn,Forsvar og sikkerhet,Forsvar i verden
Tjeneste i Bahrains militære styrker er basert på frivillighet. Bahrain er medlem av alliansen Gulf Cooperation Council, og har i tillegg nære forbindelser med Storbritannia, USA og Saudi-Arabia. Storbritannia og USA har en militær tilstedeværelse i landet. De samlede styrketallene for Bahrains væpnede styrker er 8200 aktivt personell (2018, IISS). I tillegg 11 260 personell i halvmilitære styrker.
Hæren Hæren har en personellstyrke på 6000 aktivt personell. Tyngre materiell omfatter 180 stridsvogner av typen M60, 67 stormpanservogner og 203 pansrede personellkjøretøy. Flyvåpenet Flyvåpenet har en personellstyrke på 1500 aktivt personell. Materiellet omfatter 12 jagerfly av typen F-5 Tiger II, 20 kampfly av typen F-16, 11 transportfly, 9 treningsfly (hvorav 6 Hawk som også kan brukes som lette kampfly), og 61 helikoptre, hvorav 28 kamphelikoptre av typen Cobra. Marinen Marinen har en personellstyrke på 700 aktivt personell. Flåten omfatter én fregatt (av den amerikanske Oliver Hazard Perry-klassen), to korvetter, ti patruljefartøy, ni landgangsfartøy, og to lette helikoptre. Halvmilitære styrker Halvmilitære styrker omfatter en politistyrke med 9000 personell, nasjonalgarden med omkring 2000 personell, og en kystvakt med omkring 260 personell, 52 patruljefartøy og ett landgangsfartøy. Internasjonale operasjoner Bahrain har 250 personell og seks kampfly i Saudi-Arabia (Operation Restoring Hope). Les mer i Store norske leksikon Bahrain Bahrains samtidshistorie Litteratur The International Institute of Strategic Studies (IISS) (2019). The Military Balance 2019, kap. 7, Middle East and North Africa, s. 334-336.